Kookkuns: Volmaanpiekniek by Afrikaanse Taalmonument
Dié pieknieks is baie gewild onder plaaslike inwoners én toeriste, wat veral die sonsondergang en pragtige naguitsig van die vallei geniet. Besoekers kan enige tyd tussen 17:00 en 22:00 kom piekniek hou en die monument, 'n simboolgelaaide beeldhouwerk sonder weerga, besigtig. Besoekers word ook aangemoedig om die omgewing te verken en daar is buitelug-speletjies en speelparke vir die kinders. Gaste is welkom om hul eie piekniekmandjies te bring. Onthou ook warm klere en 'n flits, asook 'n masker. Sien www.taalmuseum.co.za/covid-19/ vir die spesifieke protokolle.
DIE TAALMONUMENT EN TAALMUSEUM IS OOP VIR BESOEKERS – TANS GRATIS TOEGANG VIR KINDERS ONDER 18. Die volgende Volmaanpieknieks is op 19 November, 18 Desember en dan op 15 Januarie, 18 Februarie en 18 Maart in 2022.